Diari Oficial de la Generalitat Valenciana


Sumari del DOGV 6142, del 11-11-2009 (2009/12825)

RESOLUCIÓ de 4 de novembre de 2009, de la consellera d'Agricultura, Pesca i Alimentació, de segona convocatòria de les ajudes per a la millora de la comercialització, internacionalització i accions en països tercers per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6142

Data del DOGV
:   11-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12350


Data del document
:   04-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * comercialització
    * transformació alimentària
    * grup d'empreses
    * indústria alimentària
    * manifestació comercial
    * investigació agronòmica
    * suport econòmic
    * ajuda a l'agricultura
    * estudi de mercat
    * qualitat del producte
    * persona jurídica
    * indústria agrària
    * millora de la producció
    * ajuda pública

RESOLUCIÓ de 4 de novembre de 2009, de la consellera d'Agricultura, Pesca i Alimentació, de segona convocatòria de les ajudes per a la millora de la comercialització, internacionalització i accions en països tercers per a l'exercici 2009. [2009/12112]  
En l'apartat 11 de l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana (DOGV núm. 1588, de 17 de juliol de 1991), s'establix com a requisit per a la concessió de crèdits la publicació en el Diari Oficial de la Comunitat Valenciana, entre altres aspectes, de la línia o les línies de subvenció que les financen i de l'import global màxim que s'hi destina. Estos aspectes es determinen en la Llei 17/2008, de 29 de desembre, de Pressupostos de la Generalitat per a 2009 (DOCV núm. 5924, de 31.12.2008).  
L'Orde de 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers (DOCV núm. 5908, de 5.12.2008), conté les bases reguladores de les ajudes esmentades, que estan sotmeses al denominat règim de minimis del Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379, de 28.12.2006). En l'article 4 de l'Orde de 28 de novembre de 2008 s'establix que les sol·licituds d'ajuda es formalitzaran per mitjà de la presentació de l'imprés de sol·licitud acompanyada de determinada documentació en el termini establit en les diferents resolucions del conseller/a que es dicten per a cada exercici.  
Per mitjà de la Resolució de 22 de desembre de 2008, de la Conselleria d'Agricultura, Pesca i Alimentació, per la qual es convoquen per a l'exercici 2009 les ajudes per a la millora de la comercialització, internacionalització i accions en països tercers (DOCV núm. 5931, de 13.01.2009), es va publicar l'import global màxim de concessió d'acord amb l'Orde de bases de 28 de novembre de 2008, les línies de subvenció que les finançaven i es va indicar el termini de presentació de sol·licituds.  
Vist que s'ha produït una generació d'imports procedents del Pla Confiança, a proposta de la directora general de Comercialització, resolc:  
Apartat primer  
Aprovar la segona convocatòria per a l'exercici 2009 de les ajudes per a la millora de la comercialització, internacionalització i accions en països tercers, regulades per mitjà de l'Orde de 28 de novembre de 2008, publicada en el DOCV núm. 5908, de 5.12.2008.  
Apartat segon  
Estes ajudes es concediran a càrrec del Programa 762.20, línia T6165000, «Promoció de la competitivitat en mercats», la dotació pressupostària de la qual per a esta segona convocatòria és d'un milió d'euros (1.000.000,00 €).  
Apartat tercer  
Obrir el termini de presentació de sol·licituds per a l'exercici 2009, que serà de cinc dies hàbils comptadors des de l'endemà de la publicació d'esta resolució en el Diari Oficial de la Comunitat Valenciana.  
Apartat quart  
La realització d'activitats per a les quals se sol·licite ajuda basant-se en esta convocatòria han de ser efectuades després de la presentació de la sol·licitud corresponent i justificades davant de l'administració abans del dia 30 de novembre de 2009.  
Apartat cinqué  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Apartat sisé  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València, en el termini de dos mesos, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 4 de novembre de 2009.- La consellera d'Agricultura, Pesca i Alimentació: Maritina Hernández Miñana.